CELEX: 52008DP0472
Language: bg
Date: 2008-10-09 00:00:00
Title: Използване на символите на Съюза в Парламента (нов член 202а) Решение на Европейския парламент от 9 октомври 2008 г. за добавяне в Правилника за дейността на нов член 202а относно използването на символите на Съюза в Парламента (2007/2240(REG)

15.1.2010   
            
            
               BG
            
            
               Официален вестник на Европейския съюз
            
            
               CE 9/67
            
         четвъртък, 9 октомври 2008 r.Използване на символите на Съюза в Парламента (нов член 202а)
   P6_TA(2008)0472
   Решение на Европейския парламент от 9 октомври 2008 г. за добавяне в Правилника за дейността на нов член 202а относно използването на символите на Съюза в Парламента (2007/2240(REG)
   2010/C 9 E/12
   
      Европейският парламент,
   като взе предвид резолюцията си от 11 юли 2007 г. относно свикването на Междуинституционалната конференция (1), по-специално параграф 23 от нея,
   като взе предвид писмото на своя председател от 12 септември 2007 г.,
   като взе предвид значението на символите за приобщаването на гражданите към Европейския съюз и за изграждането на европейска идентичност, която допълва националната идентичност на държавите-членки,
   като взе предвид факта, че символите се използват повече от 30 години от всички европейски институции и бяха официално одобрени от Европейския съвет през 1985 г. (2),
   като взе предвид членове 201 и 202 от своя правилник,
   като взе предвид доклада на Комисията по конституционни въпроси (A6-0347/2008),
   
               1.
            
            
               Решава да внесе в своя правилник долупосоченото изменение;
            
         
               2.
            
            
               Решава, че настоящото изменение влиза в сила в деня след неговото приемане;
            
         
               3.
            
            
               Възлага на своя председател да предаде за сведение настоящото решение на Съвета и на Комисията.
            
         
               ТЕКСТ В СИЛА
            
            
               ИЗМЕНЕНИЕ
            
         
               
                  Изменение 1
               
            
         
               
                  Правилник за дейността на Европейския парламент
               
               
                  Дял XIII — Разни — Член 202а (нов)
               
            
         
                
            
            
               
                  Член 202а
               
               
                  
                     Символите на Съюза
                  
               
               
                  
                     1.
                     
                     Парламентът признава и приема следните символи на Съюза:
                  
               
               
                           —
                        
                        
                           
                              
                                 знамето, на което е изобразен кръг, съставен от дванадесет златни звезди върху син фон;
                              
                           
                        
                     
                           —
                        
                        
                           
                              
                                 химна, основан на „Ода на радостта“ от Девета симфония на Лудвиг ван Бетовен;
                              
                           
                        
                     
                           —
                        
                        
                           
                              
                                 девиза „Единство в многообразието“
                              .
                        
                     
                  
                     2.
                     
                     Парламентът чества Деня на Европа на 9 май.
                  
               
               
                  
                     3.
                     
                     Знамето се издига във всички сгради на Парламента и по повод на официални събития. Знамето се използва във всички заседателни зали на Парламента.
                  
               
               
                  
                     4.
                     
                     Химнът се изпълнява при откриването на всяко учредително заседание и на други тържествени заседания, по-специално за приветстване на държавни или правителствени ръководители или за посрещане на нови членове след разширяване.
                  
               
               
                  
                     5.
                     
                     Девизът се възпроизвежда върху официалните документи на Парламента.
                  
               
               
                  
                     6.
                     
                     Бюрото разглежда допълнителното използване на символите в рамките на Парламента. Бюрото определя реда и условията за прилагане на настоящия член.
                  
               
            
         
      (1)  ОВ C 175 E, 10.7.2008 г., стр. 347.
   
      (2)  Европейски съвет в Милано, състоял се на 28 и 29 юни 1985 г.